cyanic-selkie/wikianc huggingface dataset:
Italo Balbo
Guvernør av Libya
Den 7. november 1933 ble Balbo utnevnt til generalguvernør over den italienske kolonien Libya. Mussolini ga ham i oppdrag å gjennomføre de italienske ambisjonene, og føre Italia mot nye horisonter i Afrika. Balbos oppgave var å stå fast på Italias rettigheter i øst mot Sudan. Han hadde allerede gjennomført et besøk med fly i Tibesti. Ved å sikre seg «Tibesti-Borkustripen» og «Saura-trekanten», ville Italia være i en god posisjon til å forlange ytterligere territoriale innrømmelser i Afrika fra Frankrike og Storbritannia. Mussolini hadde også kastet sine øyne på den tidligere tyske kolonien Kamerun. I 1922 var kolonien blitt til territorier under Folkeforbundet, styrt av Frankrike og Storbritannia. Mussolini forestilte seg et italiensk Kamerun, og en landkorridor som forbandt dette området med Libya. Et italiensk Kamerun ville gi Italia en havn ved Atlanterhavet, et tegn på en verdensmakt. I sin ytterste konsekvens ville kontroll over Suezkanalen og Gibraltar gjøre bildet komplett.
Fra 1. januar 1934 ble de italienske koloniene Tripolitania, Kyrenaika og Fezzan slått sammen til en ny koloni, og Balbo flyttet til Libya. På dette tidspunkt hadde Balbo tilsynelatende forårsaket uenighet i partiet, trolig på grunn av sjalusi og selvstendig adferd. Utnevnelsen til generalguvernør var en effektiv måte at sende ham i eksil på, vekk fra politikken i Roma, hvor Mussolini anså ham for å være en trussel. Benito in Balboland, en artikkel fra 22. mars 1937 i Time Magazine, spilte på konflikten mellom Mussolini og Balbo. Balbo var fortsatt velkjent i USA etter sitt besøk i Chicago i 1933.
Krisen i Abessinia
I 1935 ble den abessinske krisen forverret. Balbo begynte å forberede planer for et angrep på Egypt og Sudan. Da Mussolini gjorde det klart at han ville invadere Etiopia, kjølnet forholdet mellom Italia og Storbritannia. Av frykt for at Mussolini skulle finne på å gjøre noe overilt mot britiske styrker og besittelser i middelhavsområdet, forsterket Storbritannia sin flåte i Middelhavet og sine styrker i Egypt. Hvis Storbritannia skulle finne på å blokkere Suezkanalen, resonnerte Balbo, ville de italienske troppeskipene være forhindret fra å nå Eritrea og Italiensk Somaliland. Med tanke på at det planlagte angrepet på Abessinia ville bli vanskeliggjort, bad Balbo om forsterkninger til Libya. Han regnet med at et slikt utspill ville gjøre ham til en nasjonal helt og flytte ham tilbake til sentrum på den politiske scene. Tre divisjoner og 700 fly ble straks sendt fra Italia til Libya. Balbo kan ha fått opplysninger om muligheten for å rykke inn i Egypt og Sudan fra den berømte ørkenforskeren László Almásy.
1. september 1935 hadde Balbo i hemmelighet fått plassert italienske styrker langs grensen til Egypt uten at britene hadde oppdaget det. På det tidspunktet var den britiske etterretningstjenesten stort sett uvitende om hva som foregikk i Libya. Til slutt avviste Mussolini Balbos overambisiøse plan om å angripe Egypt og Sudan, og London fikk nyss om hans troppekonsentrasjoner fra Roma.
Münchenkrisen
Den anglo-italienske avtalen fra april 1938 førte til en midlertidig lettelse i spenningene mellom Storbritannia og Italia. For Balbo betød avtalen at han mistet 10.000 italienske tropper. Men avtalen var kjennetegnet av fornyede løfter om planer, som Mussolini tidligere hadde oppgitt, og som lett kunne oppgis igjen. Da Münchenkrisen raste hadde Balbo fått sine 10.000 soldater tilbake.
På dette tidspunkt foretok italienske fly ofte overflyvninger over Egypt og Sudan, og pilotene gjorde seg kjent med ruter og flyplasser. Fra 1938 til 1939 fløy Balbo selv fra Libya over Sudan til Italiensk Østafrika (Africa Orientale Italiana, eller AOI) flere ganger. Han fløy til og med langs grensen mellom italiensk Øst-Afrika og Britisk Øst-Afrika, (som senere fikk navnet Kenya). I januar 1939 ble Balbo ledsaget på en av flyvningene av den tyske generaloberst Ernst Udet.
Der var klare tegn på tysk militært og diplomatisk samarbeid med italienerne. General Udet ble ledsaget av lederen av det tyske mekaniseringsdepartementet. Den tyske militærattache i Roma var på et langt besøk i Egypt. En tysk militærdelegasjon var tilstede i Benghazi og tyske piloter deltok i navigasjonsøvelser. Balbo innledet vegbygningsprosjekter, som for eksempel Via Balbia, i et forsøk på å tiltrekke italienske immigranter til italiensk Nord-Afrika. Han gjorde også en innsats for å tiltrekke muslimer til den fascistiske bevegelsen. I 1938 var Balbo det eneste medlemmet av det fascistiske regimet som var kraftig motstander av den nye lovgivningen rettet mot jøder, de italienske «raselovene».
Etter den tyske invasjon av Polen i 1939 besøkte Balbo Roma for å uttrykke sin misnøye med Mussolinis støtte til den tyske diktatoren Adolf Hitler. Balbo var den eneste høytrangerte fascisten som offentlig kritiserte dette elementet i Mussolinis utenrikspolitikk. Han ønsket at Italia skulle stille seg på Storbritannias side, men Balbo fikk ikke særlig støtte for sitt synspunkt. Da Balbo hørte om Italias allianse med det nasjonalsosialistiske Tyskland utbrøt han:
Andre verdenskrig
Da Italia erklærte krig den 10. juni 1940 var Balbo generalguvernør i Libya, og øverstkommanderende i italiensk Nord-Afrika. Han fikk ansvar for planleggingen av en italiensk invasjon av Egypt. Etter Frankrikes kapitulasjon kunne Balbo flytte en stor del av troppene og materiellet i den italienske 5. arme fra grensen mot fransk Tunisia til den 10. arme, som lå ved den egyptiske grensen. Selv om han ga uttrykk for mange berettigede bekymringer til Mussolini og marskalk Pietro Badoglio, den militære stabssjef i Roma, var det fremdeles Balbos plan å invadere Egypt i starten av juli.
Død
Den 28. juni 1940 ble Balbo skutt ned da han var ved i ferd med å lande et fly på den italienske flyplassen ved Tobruk noen få minutter etter et britisk angrep. Balbo ble skutt ned av italienske artillerister og drept. Krysseren San Giorgio begynte å skyte på hans Savoia-Marchetti SM.79fly, som hadde det sivile registreringsmerket «I-MANU» til ære for hans kone Donna Manu, hvoretter flyplassens anti-luftskyts fulgte opp. Det er fortsatt ikke klarlagt hvem av dem som skjøt ham ned. Regjeringen i Roma fastholdt at hendelsen var et uhell, men Balbos nærmeste venner og familie var overbevist om at det var et mord utført etter ordre fra Mussolini. Denne tanken fikk næring under Mussolinis neste besøk i Tobruk. Han kom for å inspisere de italienske styrkene, og nektet å besøke stedet hvor Balbo døde. I et intervju i 1997 med en av skytterne som skjøt ham ned hevdet denne at Balbos fly kun var blitt identifisert som et fiendtlig mål, da Balbo kom inn lavt og mot solen etter et angrep av britiske Bristol Blenheims. men debatten fortsetter.
Italo Balbo ble begravd utenfor Tripoli den 4. juli 1940. I 1970 ble Balbos levninger brakt tilbake til Italia og begravd i Orbetello av Balbos familie. Etter å ha overtatt makten ved et statskupp den 1. september 1969 truet den nye libyske regjeringen under Muammar al-Gaddafi å grave opp de italienske kirkegårdene i Tripoli.
Salvadoransk colón
Salvadoransk colón (flertall spansk colones) var valutaen i El Salvador fra 1. oktober 1892 til 1. januar 2004.
Myntenheten er oppkalt etter Christofer Columbus (på spansk Cristóbal Colón). Myntenheten i Costa Rica har også samme navn.
Amerikansk dollar (USD) ble myntenheten i El Salvador fra januar 2001, gjennom en ny lov om monetær integrasjon vedtatt 29. november 2000, for å stabilisere økonomien i landet. Den var låst mot US Doller med en kurs på 8,75. I loven ble det besluttet at amerikanske dollar skulle brukes side om side med colones fra og med 1. januar 2001. Det blir i dag ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.
Gunnar Sandberg
Gunnar Sandberg er en svensk politiker for Socialdemokraterna, og har vært riksdagsmedlem i Sverige siden 2002, dog ikke sammenhengende. Han ble valgt inn i riksdagen for Uppsala läns valkrets på plass 238. Sandberg har bakgrunn som bygningsarbeider, men også som ombudsmann.
Sandberg er fast medlem i sosialkomiteen, samt vara i miljø- og landbrukskomiteen.
Sandberg var i 2008 innblandet i en tvist med sin daværende arbeidsgiver, fagforbundet Byggnads i Jämtland. Sandberg hadde, under permisjonen han hadde i forbindelse med sitt verv i riksdagen, tilgang til intern e-post fra forbundet, i seks år uten å ha varslet om det. Sandberg ble avskjediget som ombudsmann, etter å ha blitt beskyldt for å ha opptrått illojalt overfor både arbeidsgiver og arbeidstakere. Partene kom til forlik desember 2008, og avgjørelsen fikk ingen påvirkning for Sandbergs verv i riksdagen.
Die Ärzte
Die Ärzte (tysk for Legene) er et tysk punkrockband fra Berlin. Bandet ble grunnlagt i 1982, og har gitt ut 14 studioalbum. Gruppen består av gitarist Farin Urlaub, trommeslager Bela B og bassist Rodrigo González. Alle tre skriver og fremfører låtene sine.
Bandet har opplevd stor suksess i Tyskland, Østerrike og Sveits, men er lite kjent utenfor disse landene. I Tyskland har bandet solgt nesten 8 millioner album.
Hunkpapa
Hunkpapa er en urbefolkningsgruppe i USA, en av de syv grener av sioux-stammen. På 1870-tallet, da indianerne i Midtvesten kjempet mot USA, deltok hunkpapa i kampene sammen med indianerhøvdingen Sitting Bull. Hunkpapastammen tok blant annet del i slaget ved Little Bighorn der de kjempet mot George A. Custer og hans menn.
Hunkpapa-stammen, og de andre sioux-stammene bor/lever i Nord-Amerika, og de snakker språket lakota.
Sioux er det samme som lakota, nakota og dakota (som betyr allierte), sioux er det franske navnet på disse. Lakota, nakota og dakota er samme folk/språk med dialektforskjeller, og da i særdeleshet lakota og dakota. Hunkpapa var og er en av de syv grenene innenfor siouxfamilien. Sitting Bull var hunkpapa (uncpapa), men skrev av og til under for oglala-siouxene ved avtaler. Han var da også siouxenes øverste åndelige leder. Gall var hunkpapaenes militære leder og sloss djervt og heltemodig ved Crazy Horses' side i slaget ved Little Big Horn i 1876. Her var de fleste sioux-grenene til stede (oglala, hunkpapa, sans arcs, minneconnju, santee), men også cheyenner og arapaho var med i kampene. Hovedstyrken besto av oglalasioux, hunkpapasioux og cheyenner. I dag lever mange av disse i Standing Rock-reservatet. Beretninger om hunkpapa-grenen går tilbake til 1830-tallet da de ble estimert til 900 individer fordelt på 120 tipier. Rundt 1855 var de ca. 3 000 individ.
Arne Brustad
Arne Brustad (1912–1987) var en norsk fotballspiller. Han var kjent som «Obersten», og spilte klubbfotball for Lyn. Han fikk også 33 A-landskamper for og scoret 17 landslagsmål, deriblant tre ganger i bronsefinalen i OL i 1936.
Hans posisjon på banen var opprinnelig indre høyre, men han ble etterhvert venstreving. Han var kjent som en teknisk spiller, og for sitt høye tempo i spillet. Brustad hadde også et «sydlandsk temperament» på banen, noe som i 1930-årene gjorde ham kjent under kallenavnet «Nordens italiener».
Klubbkarriere
Som ungdom spilte Brustad for Ullevål IL, mens han hele seniorkarrieren spilte for Fotballklubben Lyn. Mye av klubbkarrieren ble ødelagt av Idrettsstreiken under andre verdenskrig, men han ble Norgesmester med Lyn to ganger, i 1945 og 1946.
Landslagskarriere
I 1938 deltok Norge i fotball-VM for første gang. Turneringen foregikk i cupformat, og Norge ble slått ut i første runde av etter å ha tapt 2–1 etter ekstraomganger. Brustad scoret det norske målet, og scoret også et mål til like før slutten av ordinær tid, men dette målet ble annullert for offside.
Homalonesiota
Homalonesiota er en slekt av billene i delgruppen (underfamilien) Pterostichinae i familiegruppen løpebiller.
Utbredelse
Slekten lever på Ny-Guinea.
Friedrich Wolf (turner)
Friedrich «Fritz» Wolf (født 21. januar 1880, død 27. august 1961) var en tysk turner. Han representerte Turnklubb Hannover.
Han deltok i turn under Sommer-OL 1908, der han kom på 5.-plass i den individuelle mangekampen, med 267 poeng. Alberto Braglia fra Italia vant konkurransen, med 317 poeng.
Christopher Brinchmann
Christopher Brinchmann (født 1. april 1864 på Leka, død 26. februar 1940 i Oslo) var en norsk arkivar, historiker og redaktør.
Liv
Brinchmann tok examen artium i 1882 og studerte språkvitenskap og historie ved universitetet. I 1889 tok han filologisk embetseksamen. Etter studiene arbeidet han som skribent og kritiker. Han var litteraturanmelder i Dagbladet fra 1889 til 1896, men måtte slutte etter press fra Bjørnstjerne Bjørnson. 1893–95 var han medarbeider i bladet Kringsjaa, og han var dets redaktør 1898–1907. Fra 1908 var han fast medarbeider i ''Aftenposten.
Brinchmann ble ansatt ved Riksarkivet i 1895, arkivar og fullmektig året etter. I perioden 1921-22 var han statsarkivar i Oslo, og fra 1922 førstearkivar i Riksarkivet. Fra 1905 var han ansvarlig for utgivelsen av de senere bindene av Diplomatarium Norvegicum. Han utga flere bøker, blant annet Nationalforskeren P. A. Munch (1910), Statsraad Niels Aalls Erindringer (1911), Norske konge-sigiller og andre fyrste-sigiller fra middelalderen, og sammen med stiftsarkivar Anders Daae utga han jubileumsverket Norges Storting 1814–1914 (1914–15). Han var også medarbeider af Hvem er hvem? (1912).
Catahyaprisen
Catahyaprisen var en litterær pris for fjorårets beste svenske novelle innom sjangerne fantasy, science fiction eller grøsser. Prisen ble utdelt årlig fra 2007 til 2010 av foreningen Catahya.
Jarle Nilsen
Jarle Nilsen er navnet til flere personer:
Daniel Azulay
Daniel Azulay (født 30. mai 1947 i Rio de Janeiro i Brasil, død 27. mars 2020 samme sted) var en brasiliansk billedkunstner og tegnesereietegner og lærer. Han var særlig kjent for barneserien Turma do Lambe-Lambe.
Liv og virke
Daniel Azulay stammet fra en jødisk-sefardisk familie med røtter tilbake til Marokko, idet forfedrene hadde utvandret derfra til Brasil. Han ble meget aktiv i den jødiske menighet i Rio de Janeiro.
I 1968 skapte han tegneseriestripen Capitão Cipó, som ble publisert i avisen Correio da Manhã. Fra 1969 studerte han rettsvitenskaper.
I 1975 lanserte han Turma do Lambe-Lambe. Den utkom også som barneavis mellom 1982 og 1984, i alt tyve ganger. I 2013 opprettet han Diboo-nettsiden (www.diboo.com.br), som er et online tegnekurs for barn.
Daniel Azulay døde av covid-19 den 28. mars 2020, i en alder av 72 år, i Rio de Janeiro, etter å ha blitt innlagt på sykehus for leukemi.
Agnes Aanonsen
Aanonsen vant NM i aking, ener for damer i 1982 og 1983. Hun deltok under vinter-OL for Norge i 1984 i Sarajevo med 23.-plass i ener for damer.
Norges administrative inndelinger i 1950
Norges administrative inndelinger i 1950 er en oversikt over landets inndeling i ulike administrative enheter i 1950.
Oslo bispedømme
(Oslo, Østfold og Akershus fylker)
Hamar bispedømme
(Hedmark og Oppland fylker)
Tunsberg bispedømme
(Buskerud og Vestfold fylker)
Agder bispedømme
(Omatter Telemark, Aust-Agder og Vest-Agder fylker)
Stavanger bispedømme
(Rogaland fylke)
Bjørgvin bispedømme
(Bergen, Hordaland og Sogn og Fjordane fylker, samt Sunnmøre i Møre og Romsdal fylke)
Nidaros bispedømme
(Sør-Trøndelag og Nord-Trøndelag fylker, samt Romsdal og Nordmøre i Møre og Romsdal fylke)
Hålogaland bispedømme
(Nordland, Troms og Finnmark fylker)
Jia Sidao
Jia Sìdao (tradisjonell kinesisk: 賈似道; forenklet kinesisk: 贾似道, pinyin: Jiǎ Sìdào, Wade-Giles: Chia Ssu-tao, stilnavn: Shixian; født i 1213 i Taizhou i det som i dag er provinsen Zhejiang i Kina; død i august 1275 i Zhangzhou i det som i dag er Fujian) var en kinesisk embedsmann og statsminister under Det sørlige Sòng-dynastiet. Fra 1259 til sin død var han kansler under keiserne Lizong og Duzong.
Biografi
Jia Sidao dominerte Sòng-hoffet fra 1260 til 1273, etter først å ha blitt forfremmet til statsminister siden hans søster var en av konkubinene til keiser Lizong av Song. Han ble kjent for sin korrupsjon og udugelighet, og han ble berømt for sin innblanding i beleiringen av Xiangyang, hvor han hindret Sòng-hoffet i å få vite den sanne situasjonen og ble slik ansvarlig for nederlaget. I tillegg fremmet han en landnasjonaliseringspolitikk, som ble upopulær blant konfucianerne, som ønsket lave skatter og at staten skulle ha en begrenset rolle.
Keiser Duzong overlot i stor grad regjeringsgeskjeftene til sin kansler. Denne forsøkte å sikre at den sivile ledelse hadde forrang overfor de militære stridskrefter, og gjennomførte gjentatte ganger økonomiske undersøkelser av hærførernes utgifter. Dette satte hærførernes lojalitet overfor keiserhuset på harde prøver.
Senere, under slaget ved Yihu, førte hans udugelighet til at restene av Sòng-hæren ble beseiret og at Yuán-dynastiets soldater kunne fortsette mot hovedstaden Lin'an.
Han ble henrettet for sitt nederlag i dette slaget i 1275. Fire år etter var Song-riket fullstendig erobret av mongolene.
Bromstad
Bygningen var en periode fra 1879 rettssal for Strinden og Selbu sorenskriverembete. Uthusene på gården ble herjet av brann i 1955.
Det tradisjonelle gårdslivet i området som tidligere ble kalt Snaustrinda, setter fortsatt sitt preg på livet i forstaden. Dyrelivet er rikt og de mange hundene og kattene har per i dag ikke klart å erstattet naturlige habitanter som for eksempel grevling, elg og rotte. Fuglelivet er mangfoldig, og bydelen er et av få steder i Europa hvor det finnes kornkråke i sitt naturlige miljø.
Bromstad er i senere tid blitt utviklet som bydel, da store deler av eiendommen etter hvert ble parsellert til boliger. På Strindheim ligger forstaden som i stor grad består av en blanding av rekkehus og blokker. I bydelen finner man borettslagene Tingsletta, Bromstadbuen, Bromstadenga.
Hilde Sejersted
Hilde Sejersted (født Robberstad, 19. mai 1941) er en norsk lektor, litteraturskribent og forfatter.
Hilde Sejersted arbeidet som lektor i norsk, historie og latin ved Oslo katedralskole 1968–2008. Hun er også medlem i Det Norske Akademi for Språk og Litteratur.
Sejersted har bl.a. skrevet bøkene Om Garmann & Worse av Alexander Kielland (1996) og Om Synnøve Solbakken av Bjørnstjerne Bjørnson (1998). Sammen med Lars-Roar Langslet redigerte hun boken Det milde islett (1994) om dansk-norsk kulturelt samliv og sammen med Vibeke Roggen har hun utgitt ''Latinen lenge leve! Sitater og bevingede ord (2011) og Litt latin'' (2017).
Hun var gift med historiker og samfunnsforsker Francis Sejersted.
Haruto Kobayashi
Haruto Kobayashi (født 1937) er en japansk landskapsarkitekt. Han er sjef for Tokyo Landscape Architects, Inc.
Kobayashi har designet Japanhagen i Botanisk hage i Bergen. Han har tidligere designet japanske hager i Storbritannia, Tyskland, Sør-Afrika og USA. Kobayashi mottok en høy utmerkelse fra den japanske keiseren i 2007.
GMA Network
GMA Network Incorporated er en filippinsk radio- og tv-kringkaster med hovedkontor i Quezon City. Det ble grunnlagt i 1950 av Robert "Uncle Bob" Stewart.
Selskapet driver flere radio- og TV-stasjoner på Filippinene, inkludert GMA 7, GTV 27, Super Radyo DZBB 594 og Barangay LS 97.1.
Jürgen Fuchs
Jürgen Fuchs (født 19. desember 1950 i Reichenbach im Vogtland i Thüringen, Øst-Tyskland, død 9. mai 1999 ). Han var en del av dissidentbevegelsen i Den tyske demokratiske republikk (Øst-Tyskland), forfatter og utdannet sosialpsykolog. Hans protester mot sosialismen slik den hadde utviklet seg i 1970-årene, og hans vennskap med dissidentene Robert Havemann og Wolf Biermann, førte han i 1976 i fengselet Hohenschönhausen. I 1977 ble han frikjøpt av Forbundsrepublikken Tyskland (Vest-Tyskland).
Han bodde i Berlin frem til sin død i 1999, hvor han arbeidet som psykolog og utga en rekke bøker: diktsamlinger, skjønnlitterære verk og sakprosa.
Han regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Beslutningsforum for nye metoder
Beslutningsforum for nye metoder er et norsk statlig organ, etablert i 2013, som nasjonalt system for innføring av nye metoder i spesialisthelsetjenesten.
Nye metoder er et prioriteringsverktøy. Beslutningsforum beslutter hvilke nye behandlingsmetoder og legemidler spesialisthelsetjenesten i Norge kan bruke.
Stortinget har fastsatt tre kriterier for hvordan sykehusenes budsjetter skal prioriteres i møte med nye metoder. De tre kriteriene er alvorlighet av sykdommen, nytte/effekt av behandlingen og ressursbruk/pris. Det er prioriteringsmeldingen fra 2016 som danner grunnlaget for jobben.
Prioriteringskriteriene skal vurderes samlet og veies mot hverandre.
Det er de fire administrerende direktørene i de regionale helseforetaken e i Norge som sammen utgjør Beslutningsforum. Per 2022 er lederen for Beslutningsforum administrerende direktør i Helse Vest, Inger Cathrine Bryne. I tillegg deltar observatør fra brukerutvalg og Helsedirektoratet. Bisittere på møtene er også sekretariatet for Beslutningsforum, Statens legemiddelverk, de fire fagdirektørene i de regionale helseforetakene, fagdirektørsekretariatet og kommunikasjonsrådgiver fra regionalt helseforetak.
Ledelse av Beslutningsforum roteres mellom de administrerende direktørene i de regionale helseforetakene. Siden opprettelse har dette vært:
Viking Fotballklubb i 1954–55
Hovedserien, avdeling A
{|
Oothecoides
Oothecoides er en slekt av biller som tilhører familiegruppen bladbiller (Chrysomelidae). Det er kjent 6 arter.
Jenifer Lewis
Jenifer Lewis (født 1957) er en amerikansk skuespiller og sanger. Hun har spilt i en rekke Disney-filmer.
Maya DiRado
Maya DiRado (født 5. april 1993) er en amerikansk svømmer.
Hun representerte USA under Sommer-OL 2016 i Rio de Janeiro, der hun tok to gull, ett sølv og en bronse.
Bomi (Nyingchi)
Bomi (kinesisk: 波密县 ; pinyin: Bōmì Xiàn) eller Bomê  (སྤོ་མེས་རྫོང་) er et fylke i Den autonome region Tibet i Folkerepublikken Kina. Det ligger til prefekturet Nyingchi.
Fylket hadde i 1999 et folketall på 27,169 innbyggere.
Administrasjonssete er i storkommunen Zhamu.
Bomi ligger i den tradisjonelle tibetanske region Kham. Området var i praksis selvstyrt, uavhengig til inn på 1900-tallet. Dette gamle sentrum for tibetansk kultur var også kjent under navnene Poyül og Powo.
Administrative enheter
Fylket består av tre storkommuner og syv kommuner. De er – på kinesisk:
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Xinyuan
Xinyuan eller Künes (kinesisk: 新源县; pinyin: Xīnyuán Xiàn; uigursk: كۈنەس ناھىيىسى / Künes Nahiyisi) er et fylke i prefekturet Ili i den autonome region Xinjiang i Folkerepublikken Kina.
Befolkningen var på 282,710 innbyggere i 1999.
Andre navneformer og romaniseringer på fylket er Hsin-yuan, Kunes og Hsin-yüan.
Gibraltar under EM i friidrett 2018
Gibraltar deltok i EM i friidrett 2018 som ble arrangert 6.–12. august 2018 i Berlin.
Harald Rolfsen
Harald Christopher Rolfsen (født 3. mai 1969 i Oslo) er en norsk tidligere aker. Han representerte Akeforeningen i Oslo.
Rolfsen vant NM i aking, ener for herrer syv ganger, i 1994, 1995, 2000, 2002, 2003, 2004 og 2005. Han deltok under vinter-OL for Norge i 1992 i Albertville med 16.-plass i toer for herrer. Han deltok også i 1994 på Lillehammer, men fullførte ikke i toer for herrer.
Inpa
Inpa er en slekt av små løpebiller.
Levevis
Artene lever i skog og kan finnes på død ved og mellom vissent løv.
Utbredelse
Arten er beskrevet fra Brasil.
Systematisk inndeling
Slekten er oppkalt etter det brasilianske instituttet for Amazonas-studier, INPA.
1689
Dødsfall
Marie Louise, dronning av Spania. (f. 1662)
Wulfenitt
Wulfenitt eller gulblyerts er et gult til oransje sekundærmineral. Det er et blymolybdat med kjemisk formel PbMoO4, som krystalliserer tetragonalt og er lokalt viktig som molybdenmalm.
Mineralet er sjeldent i Norge, men noen svært vakre krystaller er blant annet funnet i Arizona i USA, Mexico, Algerie, Marokko, Namibia og Jugoslavia.
Mineralet er kalt opp etter F. X. Wulfen (Wülfen) (1728–1805), enn østerriksk jesuitt og mineralog.
Damallsvenskan 2011
Damallsvenskan 2011 er den 24. sesongen av Damallsvenskan, det høyeste serienivået for fotball for kvinner i Sverige. Sesongen varer fra 9. april til 16. oktober, med pause fra 5. juni til 24. juli grunnet VM i Tyskland. LdB FC var regjerende mestre, og Piteå IF (for andre gang på tre år) og Dalsjöfors GoIF (for første gang) var nyopprykkede lag.
Før VM-pausen
Dalsjöfors klarte ikke å ta nivået, og klarte bare en uavgjort på de første ni kampene, mot Hammarby. Hammarby lå også under streken, med tre uavgjorte men over 20 færre baklengsmål enn Dalsjöfors.
Svømming under EM i svømmesport 2010 – 50 meter butterfly menn
Øvelsen 50 meter butterfly menn ved EM i svømming 2010 på langbane fant sted 9. og 10. august i Budapest, Ungarn.
Damallsvenskan 2011
Etter VM-pausen
Fjorårsvinner LdB Malmö begynte deretter på en rad med fire kamper uten seier, da først tre uavgjort på rad og så tap for Kopparbergs/Göteborg. Resten av sesongen noterte de seg for ytterligere to tap. Det holdt likevel til en knepen seier. Andreplassen gikk til Kpåarbergs/Göteborg, som med to tap og elleve seire endte bare poenget bak LdB Malmö. Tredjeplassen ble en kamp mellom Umeå og Tyresö FF, en kamp Umeå vant, mest på grunn av innsatsen i vårsesongen. Tyresö på sin side var med i gullkampen etter 10 seire og to uavgjort, men tapte begge sine to siste kamper, og endte dermed på fjerdeplass. Seier i de to siste kampene ville ha holdt til gull på målforskjell.
Kristianstads DFF greide ikke høstsesongen så godt som vårsesongen, og endte på sjuendeplass med like mange poeng som vårsesongen, men med fire kamper mer. Dalsjöfors og Hammarby fikk til en bedre høstsesong enn vårsesongen, og endte begge med åtte poeng. Det ble imidlertid nedrykk for både nykommeren og for Hammarby – laget som hadde vært i toppen i svensk fotball siden oppstarten av Damallsvenskan.
Tabell
''oppdatert pr. 11. juni 2011''
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng
Lukas Klapfer
Lukas Klapfer (født 25. desember 1985 i Eisenerz) er en østerriksk kombinertløper.
Lukas Klapfer var med på å ta bronse for det østerrikske laget i junior-VM 2004 i Stryn. Han debuterte i verdenscupen i 2005 i Sapporo. Han oppnådde sin hittil beste individuelle plassering 7. februar 2009 i Seefeld, da han tok andreplassen. Med det østerrikske laget kom han på tredjeplass i lagkonkurransen i Schonach i 2009. I sesongene 2006/07 og 2007/08 ble han nummer 29 i verdenscupen sammenlagt.
Han tok bronse under Vinter-OL 2018.
TV-året 2004
TV-året 2004 er en oversikt over hendelser, program og avdøde TV-personligheter i 2004.
Dødsfall
visedikter og forfatter ||align=center|78 ||align=center| 1926 ||
Larsens åpning
Larsens åpning (også kalt Nimzowitsch/Larsen-angrepet eller dronningfløy-fianchetto) er en sjakkåpning som defineres av åpningstrekket
Bent Larsen hadde flere gode resultater i begynnelsen med denne åpningen, men gikk på en smell i 1970 under lagkampen Sovjetunionen mot resten av verden. Da tapte Larsen mot Boris Spasskij i kun 17 trekk, et svært raskt tap, spesielt når man spiller hvit. Larsen gikk på enda et tap mot Rosendo Balinas i Manila i 1975.
I åpningsleksikonet «Encyclopedia of Chess Openings» utgjør Larsens åpning kode A01.
Hovedvarianter
Svart har flere mulige svartrekk,
I tillegg finnes følgende varianter i ECO-listen: Nimzowitsch/Larsen-angrepet kan også oppstå som en transponering fra en av Reti-åpningene (A06), og viser seg da slik:
Harpalyke (måne)
Harpalyke, også kjent som Jupiter XXII, er en retrograd irregulær naturlig satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard i 2000, og fikk da den midlertidige betengelsen S/2000 J 5.
Snorre Pedersen
Snorre Pedersen (født 3. juli 1972 i Lillehammer) er en norsk tidligere aker Bob og skeletonkjører. Han representerte Lillehammer Bob- og Akeklubb og Lillehammer Skeletonklubb.
Harpalyke (måne)
Harpalyke tilhører Anankegruppen og antas å være rester etter oppbruddet av en innfanget heliosentrisk asteroide. Den er ca. 4 kilometer i diameter og fremstår som grå (fargeindeks R-V=0.43), tilsvarende til C-type-asteroider Månen går i bane rundt Jupiter i en gjennomsnittlig avstand av 21,064,000 km med en omløpstid på 624,542 dager ved en inklinasjon på 147.22° mot ekliptikken (146.57° mot Jupiters ekvator) og med en eksentrisitet på 0,2441.
Snorre Pedersen
Pedersen vant NM i skeleton tolv ganger, hvorav syv år på rad fra 1999 til 2005 samt i 2007. Han deltok under vinter-OL for Norge i 1992 i Albertville med 16.-plass i aking, toer for herrer og i 2002 i Salt Lake City med 14.-plass i skeleton for herrer. Han er gift med den sveitsiske skeletonkjøreren Maya Pedersen, og er også hennes trener siden 2000.
Norsk landslagstrener i aking 1995. Sveitsisk Landslags trener 2005-2010. Sportssjef aking, Bob og Skeleton ved NTG Lillehammer 2014-2016 Norsk sjefstrener aking, monobob og skeleton YOG 2016.
Norsk landslagstrener i Skeleton 2016 -
Toyota Corona
Corona er navnet på en bilmodell tidligere produsert av Toyota. Den første modellen ble lansert i 1957, den siste i 1982. I hele produksjonsperioden ble Corona overalt betraktet som en stor bil. Etterkommeren Toyota Camry ble lansert i 1983.
Toyota Mark II
Det ble produsert en egen modell som het Toyota Corona Mark II. Denne var mye større enn vanlige Corona og ble tilslutt en egen bilplattform, bare kalt Toyota Mark II. Den kraftigste og best utstyrte varianten av denne igjen var Toyota Mark II 2000, produsert fra 1972 til 1977.
Toyota Corona Mark II 2000 var en stor bil i Europa, hvor den ble lansert med 2.0-motor (18R) (86-89 HK/5500 o/min) og Toyota Corona Mark II 1700 med 1.7-motor (6R) (81 Hk/5500 o/min). Bilen ble lansert med et høyt utstyrsnivå for sin tid, med blant annet setebelte-alarm. På toppmodellene var det elektriske vinduer, fem gir og air condition. Dette var veldig sjeldent i Norge, fordi importavgiftene på 70-tallet umuliggjorde import av modeller ferdig utstyrt med fem gir, uten en voldsom økning i pris. Girkassene var derfor stort sett utstyrt med fire gir.
Den største motoren, 18R og 18R-G (med 2 Solex-Mikuni horisontal doble forgassere og twin cam), satt også i Toyota Celica fra 1971 til 1974.
Slutten i Europa
Corona ble produsert som en stor familiebil helt frem til begynnelsen av 80-tallet. Corona ble erstattet av Cressida i 1977. Corona var veldig populær i Norge, og den vanlige Corona solgte bedre enn Mark II-utgaven, den større og mer eksklusive.
Lars Marius Waldal
Waldal deltok under vinter-OL for Norge i 1994 på Lillehammer, men fullførte ikke i toer for herrer.
VM i bandy 1977
Bandy-VM 1977 ble arrangert i Norge mellom 23. og 30. januar. Det var det tiende verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sovjetunionen vant sitt tiende strake verdensmesterskap. Kampene ble spilt i Oslo, Drammen, Gulskogen, Stabekk, Nadderud, Nordre Åsen og Mjøndalen.
Lilly King
Lilly King (født 10. februar 1997) er en amerikansk svømmer.
Hun representerte USA under Sommer-OL 2016 i Rio de Janeiro, der hun tok to gull.
Josiah Quincy II
Josiah Quincy, Jr. (født 23. februar 1744, død 26. april 1775) var en amerikansk advokat og patriot. Han var hovedtalsmann for Sons of Liberty, «Frihetens sønner», i Boston før den amerikanske revolusjon og var John Adams’ medadvokat under rettssaken mot kaptein Thomas Preston og soldatene som var involvert i Bostonmassakren.
Familie
Quincy var far til Josiah Quincy III, president av Harvard University, borgermester av Boston, og medlem av Representantenes hus, og var selv sønn av oberst Josiah Quincy. Han var en etterkommer av Edmund Quincy som utvandret til Massachusetts i 1633. Hans kusine var Dorothy Quincy, guvernør John Hancocks hustru. Han var også en fjern slektning av John Adams via den andre presidentens ekteskap med Abigail Smith Adams.
Liv og virke
Quincy ble født i Boston i 1744 til oberst Josiah Quincy og Hannah Sturgis Quincy. I 1756, kort etter hans mors død, flyttet han sammen med sin far og søsken til deres slektssted i Braintree. I 1763 tok han eksamen ved Harvard og begynte å studere jus i advokatfirmaet til Oxenbridge Thacher, en dyktig advokat i Boston, og da Thacher døde i 1765 overtok han firmaet. Som en begavet taler avleverte han i 1766 en imponerende tale «om frihet», eller som andre minnes det, om betydningen av å være en patriot, ved eksamensfesten på Harvard hvor han hadde mottatt sin master. Talen fikk oppmerksomheten til Bostons patriotiske lederskap, og ved 1767 var han en hyppig bidragsyter til Samuel Adams avis Boston Gazette. Utgitt i begynnelsen under signaturen «Hyperion», var hans essayer kjent for deres fargerike retorikk og anklagelser om engelsk undertrykkelse. Den 12. februar 1770 publiserte han i Gazette et opprop til sine landsmenn om «å bryte av alle sosiale samkvem med de hvis handel forurenser, hvis luksusforgiftning, hvis grådighet er umettelig, og hvis unaturlige undertrykkelse ikke er til å tåle.» Han benyttet seg av signaturene «Mentor», «Callisthenes», «Marchmont Needham», og videre i sine senere brev til Boston Gazette. Etter Bostonmassakren den 5. mars 1770 forsvarte han og John Adams kaptein Presten og de anklagede soldatene, og sørget for at de ble frikjent. De som var anklagere var Robert Treat Paine og Josiahs elder bror Samuel Quincy, som kort tid etter ble gjort til regjeringsadvokat.
Grunnet sin helse reiste han sørover i 1773, og etterlot i hans dagbok en interessant redegjørelse av sine reiser og av samfunnet i Sør-Carolina. Denne reisen var viktig da den førte sørstatslederne i nærmere kontakt med de populære lederne i Massachusetts. Kanskje søkte han å fremme sin posisjon på forhånd for valget av delegater til Den første kontinentale kongress. I mai 1774 utga han Observations on the Act of Parliament, commonly called The Boston Port Bill, with Thoughts on Civil Society and Standing Armies («Observasjoner om parlamentets lov, vanligvis kalt for Bostons havnelov, med tanker om det sivile samfunn og de stående hæravdelinger»), hvor han inntrengende ba patrioter og helter om å komme sammen for opposisjon og for hevn. I september 1774 reiste han i all hemmelighet til England hvor han argumenterte for den amerikanske saken overfor britiske politikere som var sympatisk innstilt overfor de amerikanske koloniene. Den 16. mars 1775 reiste han tilbake, men underveis døde han av tuberkulose den 26. april 1775, akkurat innenfor sikte av kysten av Massachusetts.
Toyota Camry
Mark I
Toyotas først Camry kom på markedet i 1983, og var forhjulsdreven, i motsetning til Corona. Den hadde et høyere standardnivå og var fleksibel, og god å kjøre. Den hadde høyere utstyrsnivå med soltak, fem-trinns-girkasse (selv om Corona også hadde dette), sentrallås, servostyring og hydraulisk overført clutch bl.a. Den ble lansert i Norge med tre motorer: 1,8 liter på 90 HK, 2,0 turbodiesel og en 2,0 motor med elektronisk innsprøytning på 107 HK. Modellen ble betraktet som et stort fremskritt innen japansk bilstandard. Modellutgavene kom med DX, som var den minst utstyrte modellen, GL som var mer luksuriøs, TurboDX som hadde dieselmotor med turbolading, GLI som var utgaven med innsprøytningsmotor, og GLI Prestige med den beste utstyrspakken. Denne besto av elektriske vindu, elektrisk oppvarmede seter og lakkerte støtfangere. Den hadde også ekstra dekor på sidene. Denne modellen ble det solgt lite av i Norge. Modellrekken ble avsluttet med 1986-modellene.
Mark II
Mark II (V20) av Camry med en kraftig ansiktsløftning kom i salg i Japan i august i 1986 og på eksportmarkedene i 1987. Bilen hadde vokst i alle retninger og hadde fått et rundere design enn den foregående modellen. Den ble nå også levert som stasjonsvogn. Den ble levert med flere motoralternativer: XL modellen med 1,8 liters motor på 90 HK, XLI og GLI modellen med en 2,0 liters, 16 ventilers innsprøytningsmotor på 128 HK, og den største; GXI, med en 2,5 liters, 24 ventilers V6-motor på 160 HK. Fra 1989 ble motorene levert med katalysator, og motoreffekten for XLI/GLI ble oppgitt til 121 HK. De hadde en lengre utstyrsliste, og alle, unntatt XL-utgaven, hadde nå servostyring som standard. GLI-utgaven ble også lansert med firehjulsdrift, klimaanlegg og annet utstyr som var moderne for sin tid. Versjonen ble produsert ut 1991, da Mark III tok over.
Mark III
Mark III (V30) ble lansert i 1992. Den hadde 5-trinns girkasse som standard, og ble lansert med enda større motorer. XL og GL utgaven hadde en 2.2 liter som leverte 138HK, mens GX utgaven ble levert med en 3.0 liters V6-motor på hele 188HK. De hadde en del barnesykdommer som dårlige bremser og bærestag, og soltakene på en rekke modeller hadde også probleemr. Til tross for dette solgte den bra her til lands, men det skal bemerkes at salgstallene på Camry nå hadde begynt å dale, til tross for suksessen den hadde opplevd her til lands og forøvrig i resten av verden. Europa, spesielt, sørget for de lave salgstallene, da Europeere begynte å se til de nye rekkene med storbiler produsert av Volvo, Saab og Volkswagen, samt Audi. Mark III så siste bil ut av samlebåndet i 1996, da denne igjen ble etterfulgt av Mark IV.
Mark IV
Mark IV så dagens lys i 1997. Det er ikke mere å si om denne varianten enn at den hadde en god ansiktsløftning fra forrige modell, men stort sett de samme motorene ble brukt. Salgstallene i Europa fortsatte å dale, og det skulle ikke gå lenge etter Mark IV var avsluttet i 2001 før Camry endte sitt 21 år lange løp i Europa. Mark IV, på sin side, solgte omtrent som Mark III, og hadde færre sykdommer å slite med. Denne modellen kom bare som 4-dørs sedan, og hadde et høyere og mer moderne utstyrsnivå. Denne Camry var stor og svært komfortabel og solgte godt som drosje. Siste Mark IV rullet, som sagt, ut fra samlebåndet i 2001.
Pia Wedege
Pia Wedege (født 16. mai 1971 i Oslo) er en norsk tidligere aker. Hun representerte Lillehammer Bob- og Akeklubb.
Wedege vant NM i aking, ener for damer i 1993, 1994 og 1997. Hun deltok under vinter-OL for Norge i 1994 på Lillehammer med 13.-plass i ener for damer.
Toyota Camry
Mark V
Mark V kom til Europa i 2002, og salgstallene var så lave at europeiske importører valgte å avslutte importen av modellen før den var ferdig produsert, og før neste generasjon var lansert. Mark V kom kun som 4-dørs sedan, til forskjell fra forgjengerne, og hadde oppgraderte motorer. Toyotas VVT-i-motorer var brukt i en variant av Camry Mark V, en motor på 3,3 liter som ytet 225 HK, sammen med fire andre tilgjengelige motorer, både for bensin og diesel. Siste modell av Mark V ble importert til Europa i 2004, 2 år før den egentlig endte sitt løp hos produsenten.
Toyota Avensis
Camrys etterfølger i Europa ble på sin side Toyota Avensis, som har hatt et betydelig bedre salgstall enn Camry, siden den ikke er så stor som Camry, og ikke så liten som en annen modell Toyota hadde produsert over lengre tid; Toyota Carina, som ble avsluttet litt før Camry, med siste modell i 1998. Avensis var en kombinasjon av de to, med merkbart bedre ytelse og standardnivå enn begge biler, og har nytt bedre suksess hos europeere enn de to forgjengerne.
Javakampfisk
Javakampfisk er en art i gruppen kampfisker. Det er en munnrugende fisk som finnes i Java og Sumatra i Indonesia. Javakampfisk lever i ferskvann og blir ca. 6 cm lang. Hannen har flekker på ryggen, ulikt de andre kampfiskene.
Ivar Grydeland
Ivar Grydeland (født 1. oktober 1976 i Trondheim) er en norsk jazzgitarist og komponist fra Kongsberg
Grydeland startet sin jazzkarriere i storbandet Ung Musikk i 1995. Han spiller i bandet Huntsville sammen med Tonny Kluften og Ingar Zach og i Dans les arbres sammen med Christian Wallumrød, Xavier Charles og Ingar Zach. Grydeland spiller også med Hanne Hukkelberg. Han underviser ved Norges musikkhøgskole i Oslo, og driver CD-etiketten SOFA.
Cariomothis
Cariomothis er en slekt av dagsommerfugler som tilhører familien Riodinidae.
Utseende
Ganske små (vingespenn 25-30 millimeter) sommerfugler. Oversiden er svart med store, oransje felter i indre del av vingene. Undersiden av bakvingen er hvit med svarte flekker, undersiden av forvingen brun og hvit med en stor, blekgul flekk.
Blind Willie McTell
Blind Willie McTell (egentlig William Samuel McTell; født 5. mai 1898 i Thomson i Georgia i USA, død 19. august 1959 i Milledgeville i Georgia) var en amerikansk bluessanger, -gitarist og komponist, innen piedmont-blues og ragtime.
Bakgrunn
McTell var fra fødselen av blind på det ene øyet, og synet på det andre øyet ble borte i løpet av barndommen. Han gikk på skoler for blinde i Georgia, New York og Michigan aog oppviste musikalsk dyktighet fra tidlig alder. Han spilte først munnspill og trekkspill, lærte seg å lese og skrive musikk i braille og begynte med seksstrengersk gitar tidlig i tenårene.
Hans familiebakgrunn var rik på musikk. Begge foreldre og en unkel spilte gitar. Han var i slekt med bluesmannen og gospelpioneren Thomas A. Dorsey. McTells far forlot familien da Willie var ung.
Musiker
Etter at moren døde, i 1920-årene, dro han fra hjembyen og ble omreisende musiker, såkalt songster.
Sine første innspillinger gjorde McTell i 1927 for Victor Records i Atlanta. De neste to tiårene turnerte han over hele USA og gjorde innspillinger under en rekke forskjellige navn for flere plateselskaper. Musikken hans var en form for country-blues som hadde trekk både fra den rå bluesen fra Mississippideltaet og den mer forfinede varianten på USAs østkyst.
I 1934 giftet han seg med Ruth Kate Williams, for ettertiden bedre kjent som Kate McTell. De to spilte sammen både på scenen og i flere innspillinger. I 1939 utdannet hun seg til sykepleier, og fra 1942 levde de atskilt.
Artister som Jack White (The White Stripes, The Raconteurs, The Dead Weather), Kurt Cobain (Nirvana) og Bob Dylan har nevnt McTell som en inspirasjonskilde, og Allman Brothers Band har spilt inn «Statesboro Blues».
I 1981 ble McTell innlemmet i Blues Hall of Fame.
Cariomothis
Utbredelse
Slekten er utbredt i Sør-Amerika.
Tibetansk pinyin
Tibetansk pinyin er det offisielle system for romanisering av det tibetanske språk i Folkerepublikken Kina. Det legger til grunn dialekten talt i Tibets hovedstad Lhasa, og reflekterer uttalen svært nøyaktig, dog uten å gjengi toner.
Lovricia
Lovricia er en slekt av små løpebiller.
Utseende
Små til middelsstore, spinkle, blinde, gul- eller rødbrunlige løpebiller. De mangler fasettøyne. Hodet er firkantet, litt lengre enn bredt, med to groper midt i pannen, noe bredere enn pronotum. Dette er rundet, tydelig lengre enn bredt, med en markert midtfure. Dekkvingene er betydelig bredere enn forkroppen, nærmest pæreformede, uten punktrader, men med noen lange børsteår. Hele oversiden er fint hårete. Beina er gule, forholdsvis lange.
Levevis
Artene lever i huler.
Utbredelse
Slekten er bare kjent fra Kroatia.
Euskal Herriko Alderdi Sozialista
Euskal Herriko Alderdi Sozialista (spansk: Partido Socialista del País Vasco), EHAS, var et baskisk nasjonalistparti som eksisterte fra 1975 til 1981.
Historie
EHAS ble stiftet i november 1975 etter en sammenslåing av spanske Eusko Alderdi Sozialista (EAS) og franske Herriko Alderdi Sozialista (HAS). Det ble det første baskiske nasjonalistpartiet som var aktive både på spansk side (Hegoalde) og på fransk side (Iparralde) av Baskerland. Partiet ga ut et trespråklig (baskisk, kastiljansk og fransk) månedsmagasin ved navn Euskaldunak.
I Hegoalde ble partiet oppløst til fordel for stiftelsen av Herri Alderdi Sozialista Iraultzailea (HASI) i 1977. I Iparralde ble EHAS oppløst i 1981. Partiet var medlem av Koordinadora Abertzale Sozialista.
«Etnefjell»-ulykken
«Etnefjell»-ulykken fant sted 31. oktober 1968 i Nord-Atlanteren da det klokken 02 om natten inntraff brann ombord på tørrlasteskipet MS «Etnefjell».
Skipet var underveis i ballast fra Fredrikstad til Newfoundland. Maskinsjefen Paul Mathiesen ble drept i eksplosjonen i maskinrommet som førte til brannen. Man startet umiddelbart evakuering og alle regnet med at det var et totalforlis. 29 mann gikk i to livbåter tross at det var dårlig vær, mens kapteinen Isak Kristoffer Isaksen, overstyrmannen Hilmar Sjåvik og førstemaskinisten Nils Herman Berg ble ombord. De forsøkte å slukke brannen, men måtte gi opp og trakk seg tilbake på et tryggere sted av skipet der de i fire døgn livnærte seg på rå poteter inntil det polske fabrikkskipet MS «Uran» berget dem. Mannskapet som var gått i livbåtene så man aldri mer igjen. Totalt mistet 30 av mannskapet livet.
Sjøforklaringen konkluderte med at brannen oppstod på grunn av varmgang i trustlageret, som førte til en eksplosjon som kuttet av brennstoffrøret til en drivstofftank. Tonnevis med olje flommet ut og forårsaket en flere dager lang brann.
Cryptonotopseini
Cryptonotopseini er en gruppe (stamme) av biller som hører til familien kortvinger. Det er (foreløpig?) bare kjent én art i gruppen.
Levevis
Ingenting ser ut til å være kjent om levesettet til denne arten.
Eksterne lenker
Cryptonotopsis rougemonti
Norsk Operasangerforbund
Norsk Operasangerforbund ble etablert den 20. januar 1926 i Kristiania etter initiativ fra Karl Johansen, Emil Nielsen, Thorleif Sohlberg og Albert Westwang. Forbundet arrangerte flere oppsetninger på Nationaltheatret inntil Den Norske Opera ble etablert i 1958. Senere ble Norsk Operasangerforbund hovedsakelig opptatt av utøvernes rettigheter og ble innmeldt i Norsk Musikerforbund 1962. Til 50-årsjubileet kom Kong Olav V og så Mozarts opera Figaros Bryllup.
Vesterelva (Fredrikstad)
Vesterelva er et av Glommas to elveløp gjennom Fredrikstad kommune i Viken fylke, som munner ut i Oslofjorden. I Glommas nedre løp deles elven ved øyene Isegran og Kråkerøy, hvorav hovedløpet går langs østsiden av Kråkerøy, se Østerelva. Sideløpet går nordenfor og deretter langs vestsiden av Kråkerøy, kalt Vesterelva.
Sommeren 2014 ble det observert delfiner i Vesterelva.
Prøysenhuset
Prøysenhuset er et kulturhus til ære for forfatteren Alf Prøysen. Huset ligger på Rudshøgda i Ringsaker, i skogen rett på oversiden av husmannsplassen Prøysen og Præstvegen, hvor dikteren vokste opp.